Bréf um krónuna, Flenron, Icesave o.fl.

Krónan í líkhúsinu

Ég skora á fjölmiðla að virkilega hamra á þessu athyglisverða máli sem

kom fram í grein Heiðars Más Guðjónssonar og Ársæls Valfells á bls 16

í laugardagsblaði Fréttablaðsins og var svo stutt í grein í dag á bls

6 af Daniel Gros.

Þetta er eitthvað sem Ísland þarf virkilega á að halda að skipta um

mynt strax til að koma landinu á réttan kjöl.

Viljum við taka 6 milljarða dollara lán til að eyða því í að reyna að

blása lífi í krónuna sem er nú þegar dauð og lifnar ekki við aftur ?

Nei !

Skuldsetja næstu kynslóðir af því að ráðamenn þjóðarinnar geta ekki

viðkennt sem allir sjá !

Það er kominn tími til að stjórnvöld viðurkenni vandann, fyrr er ekki

hægt að taka á honum og það vita virðist vera allir aðrir en þeir sem

sitja í fílabeinsturninum að krónar er látin og við þurfum að drífa í

fyrir áramót að taka upp evruna. Þannig komum við atvinnulífinu aftur

á stað ! Þannig forðumst við fjöldagjaldþrot heimila og fyrirtækja !

Það vita allir að þegar seðlabankinn verður búinn að eyða mestu af

þessu blessaða láni til að koma krónunni á flot að hún heldur

einfaldlega áfram að hrynja !

Ég veit um fjölda fyrirtækja og heimila sem einfaldlega er búinn að

stofna bankareikninga erlendis til að hafa sinn rekstur og fjámál í

t.d. Evru.

Fólk tekur ekki sjéns á þessu lengur með krónuna.

Sýnum samábyrgð og fáum ríkisstjórnina til að hætta að berja hausnum

við steininn og horfast í agus við staðreyndir !

Við getum ekki haft krónuna endalaust í líkhúsinu við verðum að fara

að jarða hana svo við getum haldið áfram með okkar líf.

- - -

Sótthreinsun

Með hverjum deginum sem frá líður mánudeginum svarta verður enn ljósara að ekkert þeirra stjórmálafla sem fyrir eru er í stakk búið að taka við endurreisn “Nýs Íslands“. Til þess þarf að koma alveg nýtt og óháð afl skipað hæfu fólki og það ætti ekki að vera skortur á því eins og staðan er í dag.

En slíkt nýtt afl þarf að gera mikið meira en ná trausti kjósenda. Það þarf að hafa styrk og dug í sér til að fara í sótthreinsun á embættismannakerfinu, allt frá Seðlabanka, Fjármálaeftirliti og ráðuneyta til Hæstréttar, Héraðsdómstóla og lögreglu. Án þess verður Alþingi Íslendinga áfram lamað.

Allt annað verður hálfkák með fleiri hindrunum en hraðahindranir alls höfuðborgarsvæðisins.

Hverjir geta þetta veit ég ekki en þeir eru til og þá þarf að draga fram á völlinn.

- - -

Nægar eignir?

Nú í hádegisfréttum RÚV var fyrrum stjórnarmaður í Landsbankanum að fullyrða að það hafi verið til nægar eignir til að greiða tilbaka innistæðueigendum Icesave að fullu. Bíddu nú við? Ef þetta er rétt, hversvegna er það þá ekki gert? Þá myndi þessi milliríkjadeila Íslendinga annarsvegar og Hollendinga og Breta hinsvegar gufu upp eins og dögg fyrir sólu! Þetta er lykilatriði. Ef það eru (eða voru) til nægar eignir til að endurgreiða þessa sparifjáreigendur, hversvega hefur það ekki verið gert? Og ef það er ekki til nægar eignir, ja, hvað varð um þá? Hví spyrja fjölmiðlamenn ekki þessar spurningar?

- - -

Að borga

Ef Hollendingar hefðu opnað banka á Íslandi, farið á hausinn, og Hollendingar þyrftu að borga sem samsvarar 400milljónum EUR þá myndi ég ætlast til að þeir gerðu það.

Ef Færeyingar hefðu opnað banka á Íslandi og þyrftu að borga 400 milljónir EUR, þá myndi ég skilja afhverju þeir gætu ekki gert það, en líka ætlast til þess að mennirnir sem báru ábyrgð á hruninu færu bakvið lás og slá, eða fá þá framselda til Íslands.

- - -

Frétt frá 2005

Sæll Egill og takk fyrir góðan þátt í dag sem endranær.

Mig langar að vekja athygli þína á smáauglýsingu á bls. 44 í Morgunblaðinu í

dag með fyrirsögninni „Fréttasafn í boði“.

Ég tók eina spólu af handahófi úr safni mínu til að skoða. Spólan var frá

fyrri hluta árs 2005 og ein af fyrstu fréttunum á henni var eftirfarandi frétt

á Stöð 2:

Inngangur þular: Norskur prófessor segir að íslenska bankakerfið geti hrunið

eins og spilaborg. Prófessorinn kannaði stöðu íslenskra banka fyrir norska

fjármálaeftirlitið.

Fréttamaður, Jóhannes K. Kristjánsson: Skýrslan er unnin af Tore Johnsen,

prófessor við norska viðskiptaháskólann, þar sem hann skoðaði íslenska banka í

kjölfar yfirtöku Íslandsbanka á BM banka í Noregi. Í skýrslunni varar

prófessorinn við miklum vexti bankanna. Hann segir þá geta hrunið eins og

spilaborgir ef harðnar á dalnum. Seðlabankastjóri er ekki sammála

skýrsluhöfundi.

Birgir Ísleifur Gunnarsson, Seðlabankastjóri: Þetta er nú gömul skýrsla sem

allt í einu dúkkar upp í fjölmiðlunum hérna heima. En það hefur náttúrulega

ýmislegt gerst síðan þessi skýrsla var samin. Í fyrsta lagi hefur norska

fjármálaeftirlitið og norska fjármálaráðuneytið samþykkt kaup Íslandsbanka á

þessum norska banka en það var einmitt tilefni þessarar skýrslu.

Jóhannes K. Kristjánsson: Í apríl kom út skýrsla um fjármál og stöðugleika á

vegum Seðlabankans þar sem fram kemur að fjármálakerfið hér á landi sé traust.

Framkvæmdastjóri Verðbréfastofunnar telur íslenska banka standa traustum fótum.

Hann segir útrás þeirra nauðsynlega og gera viðskiptalífinu gott.

Jafet Ólafsson, forstjóri Verðbréfastofunnar: Ég tel þetta einfaldlega rangt

vegna þess að íslensku bankarnir standa mjög traustum fótum og ef hann meinar

það að þeir eigi of mikið af hlutabréfum, þá hefur það sýnt sig í samanburði

við erlenda banka að íslensku bankarnir eiga lítið af hlutabréfum. Meðaltalið

af eignum þeirra, sem eru nú upp á 340 milljarða, þá eru rétt um 15% í

hlutabréfum.

- - -

Staðan

Vil koma fram smá staðreyndum um stöðuna hjá fólki eins og mér.

Er með erlent húsnæðislán var í upphafi áramót 2006-2007 29 milj, er í dag kr 61 milj,

er í skilum. Greiðsla á mánuði var miðað við greiðsluáætlun LI ca 160 þús,

greiðsla í okt 2008 var 355 þús, nóv greiðsla 422 þús þegar ég bað um frystingu

og fékk hana í 4 mánuði.Hef enga trú að gengi lagist á svo stuttum tíma.

(er búin með allt sparifé til að halda í við lánin )

Er með erlent bílalán hjá SP fjármögnun dótturfélagi Landsbanka,

Lánið var ca 4,7 milj í sept 2007, nú ca 10 milj, með afb ca á mánuði 70 þús

nóv 2008 ca 142 þús, er með 2 gjaldaga í vanskilum.

Hjá þessu „fína“ fyrirtæki er engin miskunn.

Setja mig á vanskilaskrá eftir 44 daga, ekkert annað fyrirtæki

beitir svo ósvífnum aðferðum.

LI Á INTRUM OG LÁNSTRAUST EÐA CREDID INFO OG ER BEITT AF ÓEÐLI.

Gáfu viku frest á að bifreiðin verði tekin, eftir að ég borgaði yfir 110 þús um

mánaðarmót. Taki þeir bifreiðna miðað við gengi nú, it þá líklega uppi með ca 6-7 milj í lögfræðikröfu miðað við vinnubrögð hjá þeim.

Ég hélt að við fólkið í landinu hafi verið nauðugt að taka yfir LI ásamt dótturfyrirtækjum.

Hjá SP fjármögnum hefur þetta eitthvað skolast til.

Hef ávallt verið í sambandi og beðið um þolinmæði, búin að versla við þá í 4-5 ár

og Landsbanka 25 ár.

Hef fyrir víst að þeir taki bifreið á ca 30- 50% af söluvirði, þó í lánaskilmálum

sé talað um sæmkvæmt mati í skrá Bílgreinasambandsins.

selji svo vildarvina og braskara á sömu verðum.

Ekki er ólíklegt fólk sjái bifreiðina sína (fyrrverandi) á bílasölum á allt öðru verði en þegar bifreiðin var tekin (og NOKK! verðið alveg vel vel yfir viðmiðum).

Hef ekki trú á að yfirvöld geri sér grein fyrir að ca 30-40% bílalánum eru í erlendum lánum

sem falla á heimilin. BÍLLINN TEKINN, SELDUR, KRAFA MYNDAST, FJÁRNÁM TEKIÐ, ÍBÚÐ SELD Á UPPBOÐI.

ER EKKI AÐ SKILJA ÞETTA. STANDA SAMAN OG SNÚA BÖKUM SAMAN. KJAFTÆÐI MEÐAN NÝjUM RÍKISFYRIRTÆKJUM

ER SIGAÐ Á ALMENNING.

Takk fyrir og góða þætti.

Svefnlaus á Eyjunni m/fallandi gengi.

- - -

Af hverju gerðu þau ekkert?

http://visir.is/article/20081109/VIDSKIPTI06/294620708/-1

Hver er ábyrgð endurskoðanda að hafa ekki kært til lögreglu ?

Hver er ábyrgð Ragnhildar Geirsdóttur að hafa þegið 120 millur fyrir að þegja og kæra ekki til lögreglu ?

Hver er ábyrgð stjórnarmanna að hafa bara sagt af sér og ekki kært til lögreglu ?

Sá sem framdi glæpinn gerist svo FORSTJÓRI félagsins og Baugsmenn raða vinum sinum s.s. Þorsteini Jónssyni og Magnús Ármann í stjórn félagsins ásamt Jóni Ásgeir og sukka með hundruði þúsundir milljónir sem á svo stóran part í falli Glitnis og Landsbankans ???

- - -

Flenron

26.mars minntist þú á ummæli Davíðs Oddsonar um að FL væri ekkert ósvipað Enron. http://silfuregils.eyjan.is/2008/03/26/flenron/

Allt ætlaði um koll að keyra í ummælakerfinu í kjölfarið, þótti svo ósvífið að líkja þessum fyrirtækjum saman.

Ekki veit ég hvort þú hefur lesið bókina eða séð myndina Enron: The Smartest Guys in the Room, en maður fær fyrir hjartað við horfa á myndina í það minnsta. Ótrúlega auðvelt er að sjá íslenskar hliðstæður í Enron mönnunum og hvernig reksturinn gekk fyrir sig. Þ.e. krosseignatengsl, menn eru að tala gengið upp og svo síðast en ekki síst: láta fyrirtækið koma vel út í ársfjórðungsuppgjörum.

Tveir menn eru alveg keimlíkir sá Suður-Kóreu/Amerikaninn Lou Pai og Bjarni Ármanns en þeir náðu báðir að forða sér og selja allt sitt áður en það hrundi.

Hér er auðvelt að ná í myndina ef maður á rapidshare reikning:

http://www.rslinks.org/docus/enron-smartest-guys-room-2005-dvdrip-xvid/

- - -

Þögn, afneitun og spilling

Sæll Egill. Ég finn hjá mér þörf fyrir að þakka þér fyrir þættina Silfur

Egils. þættirnir hafa verið eins og akkeri í brimsjó íslensks

þjóðarhruns. þjóðarhrun sem einkennist af þögn og afneitun af hálfu

yfirvalda. Það er svo undarlegt að lifa og búa á Íslandi í dag. Alla

mína ævi hefur verið haldið að manni þessari mýtu um Ísland sem elsta

lýðræðisríki í heimi, þar sem allir þekkja alla og þar sem ranglæti fengi

aldrei að skjóta rótum. og þrátt fyrir ótal spurningar um raunveruleikann

í kringum mig, raunveruleika sem mér hefur ekki þótt bera keim af neinu

réttlæti , þá hef ég þaggað niður í þessum spurningum með sjálfsefanum: “

nei, það ert þú sem ert ekki að hugsa rétt“. Nú er ég hrokkin upp við

þann sannleika og þá tilfinningu sem fylgir því að búa í gjörspilltu

samfélagi. það fylgir því bæði léttir og mikil sorg, stundum reiði.

Léttir yfir því að ég var þá ekki svona klikkuð eftir allt, sorg yfir að

afrakstur ævistrits okkar hefur og virðist vera á leið ofan í skolpræsi

græðginnar og reiði yfir að enn skuli höfuðpaurar hrunsins ríkja.

Í þáttunum hef ég fundið von, von um að réttlæti nái jafnvel að skjóta

rótum, vegna þess að það er til skynsamt fólk sem kannski hefur áhrif. Ég

furða mig samt á að þetta fólk sem flest er nokkurs metið í samfélaginu,

skuli ekki hafa opnað munninn fyrr. Eða talaði það fyrir daufum eyrum? Ef

svo er, sem ég veit að var að hálfu sumra fylgir því kvíði um að rödd

þeirra verðu þögguð niður enn á ný.

Enn á ný takk: fyrir þættina. Ég er viss um að ég tjái hér með þakklæti

margra. Ég hlakka til næsta þáttar. Megi þér farnast sem allra best og

Guð blessi þig.

- - -